Jiang Xueqin

**Jiang Xueqin** (江学勤; ☆ 1976) ta un edukadó, eskritor, historiadó i teóriko geopolítiko chino-canadiense ku ta biba na Bejing, China. E ta konosí pa su kontribushonnan na reforma di edukashon na China, spesialmente promoviendo kreatividat, pensamentu krítiko i siudadania mundial, i tambe pa su kanal di Youtube *Predictive History*, unda e ta apliká análisis struktural di historia, teoria di wega ("game theory") i konseptonan inspirá pa e “sikohistoria” fikshonal pa interpretá i pronostiká desaroyonan geopolítiko grandi.

## Biografia
### Bida tempran i formashon
Jiang tin siudadania canadiense; su famia emigrá for di China ora e tabata hóbèn. El a gradua ku distinkshon for di Yale College na 1999, ku un diploma universitario den literatura ingles.

### Karera
Jiang a traha den periodismo, sine dokumental, desaroyo internashonal (inkluyendo posishonnan ku Nashonnan Uni), i reforma di enseñansa.

Na 2002, el a keda arestá na China bou akusashon di spionahe i posteriormente deportá.

E tabatin posishonnan atministrativo i di enseñansa na varios skol sekundario prominente na China, entro otro komo:
* Supdirektor, Shenzhen Skol Intermedio (2008–2010)
* Director di e Division Internashonal di e Programa di Ensenansa Sekundario di e Universidat di Pekín (2010-2012)
* Akademia Moonshot (skol privá na Beijing), unda desde 2023 el ta traha komo maestro di historia i filosofia. Su charlanan ta grabá i subí riba su kanal di YouTube *Predictive History*.

Jiang ta konsehá skolnan rònt China riba diseño di kuríkulo ku ta pone enfásis riba kreatividat, pensamentu krítiko i perspektiva mundial. E ta outor di *Creative China* (创新中国教育, 2014), ku ta dokumentá su inisiativanan di reforma edukativo.

E ta investigadó ku *Global Education Innovation Initiative* na *Harvard Graduate School of Education*, miembro (*Fellow*) di *Royal Society of Arts* (RSA), i tabata miembro di e komishon di selekshon pa e *Global Teacher Prize*.

Su artikulonan a aparesé den *The New York Times* (edishon chines), *China Youth Daily*, *The Wall Street Journal* i *The Chronicle of Higher Education*.

### ''Predictive history''
Jiang ta e kreadó i prinsipal lektor di e kanal di YouTube *Predictive History* (Chino: 预测历史), lansá promé ku 2024.

E kanal ta investigá si un vershon real di “sikohistoria”, un siensia matemátiko fikshonal tokante komportashon masivo humano, deskribí den e serie *Foundation*, por ta posibel dor di estudio di strukturanan histórico repetitivo, teoria di wega i rekonesementu di patronchinan a largo plazo.

Su dos seri prinsipal ta:
* “Civilization”, mas ku 60 charla ku ta sigui e evolushon narativo i ideológiko di sosiedat humano for di prehistoria te na era kontemporáneo, ku enfásis riba e poder unifikadó di sistemanan di kreensia religioso i di sivilisashon.
* “Geo-Strategy”, un seri di charla ku ta apliká analogianan históriko na polítika di podernan mundial grandi den aktualidad. Episodio 8, *The Iran Trap* (grabá mei 2024), a atraé atenshon internashonal despues ku algun di su predikshonnan a parse kumplí na 2025 i 2026, inkluyendo e re-elekshon di Donald Trump i eskalashon di e enbolbimento di Merka den konflikto ku Iran.

Jiang frekuentemente ta hasi referensia na tradishonnan narativo klásiko oksidental, inkluyendo *Iliad*, tragedianan griego antiguo, Alejandro Magno, *Aeneid*, *Divine Comedy*, pensamentu mesianiko hudiu i eskatologia kristiano.

### Resepshon
Algun medio di komunikashon a deskribí e charla na 2024 tokante Iran komo remarkabel pa su mirada dilanti (algun biaha ta yam’é “e Nostradamus di China”), mientras ku otro krítikonan ta bisa ku su predikshonnan ta dependé hopi riba analogianan históriko selektivo, rasonamentu spekulativo a base di teoria di wega i suposishonnan ku no ta fasil pa komprobá.